হাসপাতাল থেকে বাড়ি ফিরলেন যাদবপুরের আহত পড়ুয়া ইন্দ্রানুজ

কলকাতা: হাসপাতাল থেকে বাড়ি ফিরলেন যাদবপুর বিশ্ববিদ্যালয়ের (Jadavpur University) আহত পড়ুয়া ইন্দ্রানুজ রায় (jadavpur university student Indranuj Ray)। ঘটনার ১০ দিন পর বাড়ি ফিরলেন ইন্দ্রানুজ। আপাতত তাঁকে দু সপ্তাহ সম্পূর্ণ বিশ্রামে থাকতে হবে। ক্ষতস্থানে ড্রেসিং চলবে। বিশ্ববিদ্যালয় কর্তৃপক্ষ ইন্দ্রানুজ চিকিৎসকসার খরচ বহন করেছে।

আরও পড়ুন: কলকাতার হোটেলে ধর্ষিতা দিল্লির তরুণী, প্রৌঢ়কে গ্রেফতার করল পুলিশ

বেসরকারি মেডিক্যাল কলেজ হাসপাতালে চিকিৎসাধীন ছিলেন ইন্দ্রানুজ। সোমবার সন্ধ্যায় বাড়ি ফিরলেন তিনি। এদিন ছেলে বাড়ি ফিরতে সকলকে ধন্যবাদ জানান ইন্দ্রানুজের বাবা অমিত রায়। পাশাপাশি উপাচার্যের কাছে আর্জি জানান, আলোচনায় বসে সমস্যা মেটানোর। গত ১ মার্চ ছাত্র নির্বাচনের দাবিতে উত্তপ্ত হয়ে উঠেছিল যাদবপুর বিশ্ববিদ্যালয়। ওইদিন তৃণমূলপন্থী অধ্যাপকদের সংগঠন ওয়েবকুপার বার্ষিক সম্মেলন ছিল বিশ্ববিদ্যালয়ে। সেখানে শিক্ষামন্ত্রী ব্রাত্য বসু গিয়েছিলেন। তাঁকে ঘিরে বিক্ষোভ দেখান পড়ুয়ারা। সেই সময়েই জখম হন ইন্দ্রানুজ। অভিযোগ ওঠে, শিক্ষামন্ত্রীর গাড়ির ধাক্কায় তিনি আহত হয়েছেন। তার পর থেকেই হাসপাতালে ভর্তি ছিলেন ইন্দ্রানুজ।

অন্য খবর দেখুন